Só maak musici in dié tyd | Netwerk24
Deur Elretha Britz 30 Maart 2020 15:05
Musici het die afgelope weke die een na die ander e-pos met dieselfde boodskap gekry: Jammer, jou konsert is weens die koronavirus afgestel. Oornag is hul dagboeke leeg en het hulle tyd beskikbaar waarvoor hulle nie beplan het nie. Elretha Britz het ’n paar musici gevra hoe hulle die “oorvloedige” tyd benut.
Daar is ’n “hele lugleegte” in sy lewe. Gueller sê hy sou nou Mahler se Kindertotenlieder en Beethoven se Simfonie nr. 3 (Eroica) met die Simfonieorkes Nova Scotia in Halifax, Kanada, ingeoefen het. Maar nou lees hy meer en luister na musiek wat hy in digitale konsertsale vind. Sy vrou, Shirley, sê hy gaan ook graag winkels toe en ontsmet dan alles wat hy gekoop het sodra hy terug is by die huis.
“Maar ek is van nature ’n positiewe mens en probeer gefokus bly om die tyd so produktief en konstruktief as moontlik te gebruik.
“My lewenstyl laat my normaalweg nie toe om enigiets rustig aan te pak nie. Alles gebeur altyd baie vinnig en met groot intensiteit; daarom is dit vir my heerlik om rustig deur partiture, boeke met transkripsies en die geskiedenis van ou jazzklavierstyle te lees.
“Ek leer reeds jare lank by verskeie plaaslike en internasionale klaviertegnici alles wat ek kan. Toe die eerste koronafase verlede Sondag aangekondig is, het ek dadelik die stemmer by Tukkies gevra of ek kan help en het in een week ’n hele paar klaviere gestem.
“Dit gee my groot bevrediging as ’n klavier goed klink.
Samson DiamondFoto: Argief
Samson Diamond, violis in die Odeion-strykkwartet en konsertmeester van die Vrystaatse Simfonieorkes (FSSO)
Dié Bloemfonteinse violis het tot nou kinders opgepas terwyl sy vrou in Pretoria gewerk het, maar het darem tyd gekry om aanlyn meditasieriglyne te volg en Tae Bo-oefeninge te doen.
Anmari van der WesthuizenFoto: FOTO24/Argief
Anmari van der Westhuizen, tjellis in die Odeion-strykkwartet en leiertjellis in die FSSO
“Dit tyd gee my geleentheid om elke dag te oefen en ’n nuwe repertorium te leer, wat selde in ons bedrywige semesters moontlik is. Ek skakel ook in by meesterklasse wat tjellomeesters op Facebook gee en dit is te lekker om na aanlyn konsertopnames van byvoorbeeld die Berlynse Filharmoniese Orkes te luister.”
Sy sê sy gee die afgelope drie jaar al musieklesse op Skype vir leerlinge elders in die land. Nou doen sy dit ook vir Kovsie-studente – nie net op Skype nie, maar ook op Zoom.
“Dankie tog vir die internet wat ons in staat stel om onder hierdie vreemde omstandighede met vriende en familie te kan kontak hou.”
“Sodra my huis blink van klip tot kristal, gaan ek doen wat ek elke jaar dreig om te doen, maar net stuk-stuk by uitkom: Ek gaan my improvisasies noteer met die hoop dat dit komposisies word. Daarvoor het ’n mens bloktyd nodig sodat die kreatiewe prosesse ongehinderd hul gang kan gaan.”
Meer oor: Musiek | Koronavirus | Klassieke Musiek | Charl Du Plessis | Covid-19